25/03/2014 | Administración LocalMunicipal
Narón
Intervención
Edicto de aprobación definitiva de modificacións de ordenanzas fiscais n.º 13, 14 e 37

EDICTO Ó abeiro do disposto no parágrafo cuarto do artigo 17 do RDL 2/2004, do 5 de marzo, que aproba o texto refundido da Lei reguladora das facendas locais, procédese á publicación do texto íntegro das modificacións das Ordenanzas fiscais n.º 37, reguladora do prezo público por utilización do sistema municipal de préstamo de bicicletas; n.º 13, reguladora da taxa por utilización de instalacións deportivas, e n.º 14, reguladora da taxa polos servizos prestados polo Padroado da Cultura, aprobadas polo Concello Pleno do Concello de Narón en data 30 de xaneiro de 2014. De conformidade co previsto na lexislación vixente contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste edicto. Poderán así mesmo interpoñer calquera outro que estimen axeitado. PRIMEIRO.–Aprobar a modificación, imposición e ordenación da Ordenanza fiscal n.º 37, reguladora do prezo público por utilización do sistema municipal de préstamo de bicicletas: ORDENANZA FISCAL N.º 37 REGULADORA DO PREZO PÚBLICO POR UTILIZACIÓN DO SISTEMA MUNICIPAL DE PRÉSTAMO DE BICICLETAS Artigo 1.–IMPOSICIÓN DO PREZO PÚBLICO. O Concello de Narón, ao amparo do disposto nos artigos 41 e seguintes do Real decreto lexislativo 2/2004, do 5 de marzo, texto refundido da Lei reguladora de facendas locais, establece o prezo público pola utilización do sistema municipal de préstamo de bicicletas, o cal se esixirá conforme ao establecido na presente ordenanza. Artigo 2.–OBXECTO DO PREZO PÚBLICO. Constitúe o obxecto do prezo público a prestación do servizo de utilización do sistema municipal de préstamo de bicicletas, de solicitude e recepción voluntaria e prestado en réxime de libre competencia coa iniciativa privada. Artigo 3.–PERSOAS OBRIGADAS AO PAGO. Están obrigadas ao pago do prezo público regulado na presente ordenanza as persoas beneficiarias da utilización do sistema municipal de préstamo de bicicletas. En caso de menores, serán os pais, nais ou titores/as as que teñen a dita obriga. Artigo 4.–CONTÍA. A contía correspondente a cada persoa que estea obrigada ao pago en concepto de prezo público por utilización do sistema municipal de préstamo de bicicletas aplicarase de acordo ás seguintes tarifas: – Alta no servizo: 3 € (inclúe a entrega da tarxeta de usuario). – Cota por día: 1 € – Cota por semana: 3 € – Cota por mes: 5 € – Cota por ano (adultos): 15 € – Cota por ano (menores de idade): 10 € – Perda da tarxeta, roubo ou deterioro: 4 € Artigo 5.–XESTIÓN. Para obter a condición de usuarias e usuarios no servizo municipal de préstamo de bicicletas os cidadáns ou as cidadás deberán realizar a alta a través da web do servizo ou, no seu caso, nas oficinas de atención e información existente, mediante a prestación de formularios oportunos e documentación que se requira. Artigo 6.–NORMAS DE XESTIÓN. O prezo público retribuirase coa alta como usuario/a no servizo municipal de préstamo de bicicletas, momento no que nace a obriga de aboar a cantidade estipulada, segundo sexa: a) Alta: Cando o suxeito pasivo se dea de alta no servizo municipal de préstamo de bicicletas procederá, xunto coa entrega da solicitude e demais documentación esixida segundo o regulamento do servizo, ao aboamento do importe do prezo público correspondente á alta do servizo e á cota polo período correspondente. b) Renovación: Só se manterá o dereito á utilización do servizo se antes do remate do prazo contratado o interesado manifesta a súa vontade de continuar o uso do servizo, aboando a cota que corresponda ao novo período solicitado, e sempre e cando estea en posesión dunha tarxeta válida na que figure como titular. Se transcorrido ese prazo, non se realizase ningún ingreso, procederase á baixa como usuario do servizo e á inutilización da súa tarxeta. Unha vez finalizado o período contratado, o usuario poderá solicitar a renovación aboando soamente a cota correspondente ao período solicitado, sempre e cando estea en posesión dunha tarxeta válida na que figure como titular. Nos restantes casos, deberá solicitar unha nova alta no servizo municipal de préstamo de bicicletas de acordo co establecido no apartado anterior. Artigo 7.–PROCEDEMENTO SANCIONADOR. En todo o relativo ás infraccións nas súas distintas cualificacións, así como no que respecta ás sancións que lles correspondan, rexeranse polo disposto na Lei 7/1985 de bases de réxime local e regulamento de potestade sancionadora, asi como na Ordenanza municipal correspondente, en canto ao mal uso que realice o usuario de préstamo de bicicleta, sen prexuízo de cantas outras responsabilidades civís e penais poidan corresponderlle ás persoas infractoras. DISPOSICIÓN DERRADEIRA A presente ordenanza entrara en vigor no momento no que se produza a posta en marcha do servizo de préstamo de bicicletas nos concellos de Ferrol e Narón derivada do convenio interadministrativo subscrito por ambas entidades o día 15 de xullo de 2013, e permanecerá en vigor ata a súa modificación ou derrogación expresa.” DISPOSICIÓN DERROGATORIA A entrada en vigor –nos termos antes referidos– da presente ordenanza, determinara a derrogación da vixente ordenanza reguladora do servizo de préstamo de bicicletas do Concello de Narón. SEGUNDO: modificar a tarifa segunda do artigo 6 da Ordenanza fiscal n.º 14, reguladora da taxa polos servizos prestados polo Padroado da Cultura: B) Tarifa segunda: a) Entradas ás diferentes representacións organizadas polo Padroado da Cultura feitas por profesionais, no Pazo da Cultura: ADULTOS: 9,50 € b) Entradas ás diferentes representacións organizadas polo Padroado da Cultura feitas por profesionais, no Auditorio Municipal: ADULTOS: 7,50 € c) Entradas para campañas escolares: 2,00 € d) Entradas a outras representacións ou concertos con carácter excepcional, segundo caché: Tarifa A: 12,00 € Tarifa B: 14,00 € Tarifa C: 15,00 € Tarifa D: 16,00 € Tarifa E: 20,00 € Tarifa F: 28,00 € Tarifa G: 35,00 € e) Bono para as diferentes representacións organizadas polo Padroado da Cultura: No momento da súa adquisición farase unha recarga de 30,00 € podendo ampliar esta contía en función da súa utilización. Os posuidores do bono terán un desconto do 30% en todas as actuacións organizadas polo Padroado da Cultura, así como a obriga de utilizar o bono como mínimo unha vez por trimestre. f) As tarifas A, B e D para espectáculos organizados polo Padroado da Cultura terán una bonificación dun 30% de descontó para parados, menores de 14 anos, posuidores de carné xove e estudantes ata 25 anos. TERCEIRO.–Aprobar as modificacións nos apartados da Ordenanza fiscal n.º 13, reguladora da taxa por utilización de instalacións deportivas, seguintes: 11.–Actos alleos ao deporte organizados por sociedades, políticos, e asociacións de todo tipo, festivais e espectáculos artísticos de carácter profesional: €/acto.11.1.–Actos realizados no Complexo Polideportivo Municipal da Gándara, Pavillón Campo da Serra e Pavillón das Lagoas.  “Engádese a palabra Día, quedando do seguinte xeito: 11.2.–Actos realizados noutras instalacións cubertas (P. Mocidade, P. Piñeiros, P. O Val, P. de Sedes, P. Castro e P. da Solaina).  “Engádese a palabra Día, quedando do seguinte xeito: E) BONO FAMILIAR Pavillóns e ximnasio:  Engádese a Escola de Xadrez. Artigo 7.–Devolución da taxa.  Engádese o texto seguinte, segundo acordo da asemblea xeral do Padroado de Deportes. No que se refire ó apartado 14.3 de Ordenanza “Baños sistema de abono sen garda de praza e horario”, o prazo para solicitar a devolución será como máximo de 30 días naturais, a contar dende o día da súa emisión. Narón, 17 de marzo de 2014. O alcalde José Manuel Blanco Suárez